Tok Pisin ([ˌtokpiˈsin]), ook Nieu-Guinee-Pidgin of Pidgin-Engels, is 'n Kreooltaal wat saam met Engels en Hiri Motu die amptelike tale van die eilandnasie Papoea-Nieu-Guinee vorm. Dit is 'n vereenvoudigde weergawe van die Indo-Europese taal Engels. Die naam "Tok Pisin" is afgelei van die Engelse woorde talk vir "woord", "praat" of "taal" en pidgin. Tok Pisin het sowat 120 000 moedertaalsprekers, terwyl 4 miljoen mense dit as 'n tweede taal praat. Tok Pisin is die mees verspreide taal van Papoea-Nieu-Guinee en dien as 'n lingua franca. Dit is verwant aan Bislama, een van die drie amptelike tale van Vanuatu. "Ethnologue: Languages of the World, Seventeenth edition, Tok Pisin" (in Engels). Ethnologue. Geargiveer vanaf die oorspronklike op 18 Oktober 2019. Besoek op 10 Februarie 2018. (en) "Tok Pisin". Encyclopædia Britannica. Besoek op 10 Februarie 2018. Sien gerus Wikipedia se uitgawe in Tok Pisin